- Мы пазнаёміліся на "Візітоўках першакурснікаў–2013" філалагічнага факультэта. Я была адным з арганізатараў мерапрыемства, а Колю разам з яго сябрам запрасілі выступіць з танцам. Сталі сустракацца. Потым пачалася падрыхтоўка да балю, і Коля нечакана запрасіў мяне туды. Да гэтага ў мяне яшчэ ніколі не было партнёра на балі, таму што падчас мерапрыемства арганізатарам зусім не да танцаў. Той вечар мы правялі разам… Сёння, дарэчы, роўна два гады, як мы разам, – падзяляецца Юлія. – Ідэя гэтага мерапрыемства нарадзілася пяць гадоў назад. З першага балю я заўсёды дапамагала, прыдумляла ідэі, рэалізоўвала іх разам з выдатнай камандай. Два балі запар была галоўным арганізатарам. Летась перадала паўнамоцтвы Анастасіі Нікіцінай. У нас з Колем не стаяла пытанне, ісці ці не. Такое немагчыма было прапусціць!